google/wiki40b huggingface dataset:
Livets Ord

Livets Ord er en svensk idealistisk stiftelse og frimenighet, stiftet i 1983, i Uppsala av Birgitta og Ulf Ekman. Ulf Ekman var menighetens hovedpastor fra starten og fram til 2014 og var samtidig blant de fremste representantene for trosbevegelsen i Skandinavia. Under en gudstjeneste på Livets Ord den 9. mars 2014 informerte Ulf Ekman at han forlot forsamlingen for å bli katolikk. Han konverterte 22. mai 2014.
Livets Ord er en del av Trosbevegelsen. Ukentlig har menigheten besøk av omtrent 3 000 mennesker.
Den tidligere menigheten Levende Ord, nå Credokirken i Bergen, var læremessig nært relatert med svenske Livets Ord i Uppsala. Den svenske sangartisten Carola Häggkvist har også vært nært tilknyttet Livets ord.

Visjon og målsetning

Livets Ords målsetning er å nå ut til andre mennesker med evangeliet om Jesus Kristus og å løfte opp og ære Jesus Kristus og formidle Guds Ord i Den hellige ånds kraft, til menneskers befrielse.
Allround-VM på skøyter 2019

Norske kommentatorer

De norske TV-kommentatorene for NRK var ved Carl Andreas Wold og Even Wetten, mens Hans Andreas Solbakken gjorde intervjuer i skøytehallen.
Det hviterussiske venstrepartiet «en rettferdig verden»

Det hviterussiske venstrepartiet «en rettferdig verden» (hviterussisk: Беларуская партыя аб'яднаных левых «Справядлівы сьвет», russisk: Белорусская партия объединённых левых «Справедливый мир»), før 2009 kjent som Partiet av hviterussiske kommunister, er et kommunistisk parti i Hviterussland, grunnlagt i 1991. 
Partiet tilhører koalisjonen Hviterusslands forente demokratiske styrker, som motsetter seg president Aleksandr Lukasjenko. Partiet ledes av Sergej Kaljakin. 
Partiet ble grunnlagt som Partiet av hviterussiske kommunister i 1991, som en videreføring av det statsbærende Hviterusslands kommunistiske parti i Den hviterussiske sosialistiske sovjetrepublikken. Partiet må ikke forveksles med det Lukasjenko-vennlige Hviterusslands kommunistiske parti, som brøt ut av partiet i 1996.
Partiet har vært medlem av Det europeiske venstrepartiet siden 2009.
3 The Hard Way

3 The Hard Way er et musikkalbum med Tommy Tee, utgitt i 2008.
Øst-Finnmark (avis)

Øst-Finnmark var en norsk avis som kom ut i Kirkenes i årene 1947 til 1951.
Avisen var talerør for Norges Kommunistiske Parti i distriktet, og kom ut ukentlig.
Kromosom 8

Kromosom 8 er ett av de 23 kromosomparene hos mennesker. Kromosom 8 er det åttende største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 146 millioner basepar som er byggematerialet til DNA. Kromosom 8 står for mellom 4.5% og 5% av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 8 inneholder omtrent 1100 gen.
Indias president

Valgmåte

Presidenten velges av medlemmene i det indiske parlamentet (Lok Sabha og Rajya Sabha) så vel som av de lovgivende delstatsforsamlingene (Vidhan Sabha). Valgperioden er fem år. Sittende president har lov til å stille til gjenvalg. Det brukes en formel for å fordele stemmer slik at det oppnås en balanse mellom befolkningen i hver delstat og antall stemmer som representanter i den tilhørende delstatsforsamlingen kan gi, og en likeverdig balanse mellom medlemmer av delstatsforsamlingene og parlamentsmedlemmer. Dersom ingen kandidat får et flertall av stemmene finnes det et system som gjør at tapende kandidater elimineres fra konkurransen og stemmer for dem blir overført til andre kandidater, inntil en kandidat får et flertall. Visepresidenten velges ved en direkte avstemning der alle representanter (valgte og nominerte) i Lok Sabha og Rajya Sabha deltar.

Embedsboliger

Indias president holder til i Rashtrapati Bhavan (som betyr «Presidentens hus» på sanskrit) i New Delhi. Presidentens andre offisielle embedsboliger er The Retreat Building i Chharabra ved Shimla og Rashtrapati Nilayam («Presidentens hus») i Hyderabad.

Sittende president

Indias trettende og nåværende president er Pranab Mukherjee. Mukherjee ble tatt i ed 25. juli 2012, og overtok etter Pratibha Patil som var Indias første kvinnelige president. Presidentperioden hans avsluttes 25. juli 2017.
Janjgir-Champa (distrikt)

Demografi

Ved folketellingen i 2011 var det 1 620 632 innbyggere i distriktet, mot 1 317 431 i 2001. Den urbane befolkningen utgjør 13,90 % av befolkningen.
Barn i alderen 0 til 6 år utgjorde 13,52 % i 2011 mot 17,06 % i 2001. Antallet jenter i den alderen per tusen gutter er 945 i 2011 mot 966 i 2001.
Bokmessa i Göteborg

Bokmessa i Göteborg, på svensk offisielt Bok & Bibliotek, men ofte kalt Bok- och biblioteksmässan, Bokmässan i Göteborg eller bare Bokmässan, og på engelsk Göteborg Book Fair, er en bokmesse i Göteborg. Den har blitt arrangert av Bok & Bibliotek i Norden AB og Svenska Mässan fire dager hver høst siden 1985. Messa er Nordens største møteplass for bok- og bibliotekbransjen, og Europas nest største av sitt slag etter bokmessa i Frankfurt. I 1985 ble det registrert 5000 besøk, i 2003 110 000.
Nordmørsekspressen

Nordmørsekspressen var navnet på ekspressbussrutene som gikk mellom 2003 og 2010 på strekningen Kristiansund – Tingvoll – Sunndalsøra – Oppdal – Dombås – Gardermoen – Oslo. Rutene ble kjørt av Nettbuss Møre (tidligere Team Møre) og var en del av NOR-WAY Bussekspress' rutenett.

Historie

Rutebiltrafikken Kristiansund – Tingvoll – Sunndalsøra – Oppdal har en lang historie som går tilbake til 1915. Det var Kristiansund-Oppdal Auto (KOA) som utviklet dette rutenettet. Etter en del sammenslåinger opp gjennom årene var fra 2001 Team Møre navnet på selskapet som trafikkerte strekningen, og ruta mellom Kristiansund og Oppdal hadde rutenummer 331. I 2002 ble selskapet overtatt av Nettbuss, og det ble arbeidet aktivt med å forlenge ruta til Oslo.
Fra ruteskiftet 1. mai 2003 ble eksisterende rute Kristiansund – Oppdal gjort om til NOR-WAY-rute med rutenummer 590 og fikk navnet Nordmørsekspressen. 1. juni kom også ruta videre fra Oppdal til Oslo i gang som nattrute med rutenummer 149 for hele strekningen. Fra 1. mai 2005 endret rute 590 nummer til 550, og fra 1. mai 2006 ble begge rutene samlet til rute 149.
På grunn av lav inntekt og minkende passasjertall ble ruta til Oslo lagt ned fra og med 23. august 2010. Ruta mellom Kristiansund og Oppdal fortsatte å gå som togbuss og fikk rutenummer 901. De fleste avgangene korresponderer med tog mellom Oppdal stasjon og Oslo. Fra og med 10. oktober 2016 ble ruta en del av Fram Ekspress.
NM i mangekamp 1963

NM i mangekamp 1963 var en del av NM i friidrett 1963.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert i Meisingset 29. juni.
Mesterskapet i femkamp for kvinner og tikamp ble arrangert i Tønsberg 7.-8. september.
Pelle Parafins Bøljeband

Pelle Parafins Bøljeband var navnet på et band i Tramteaterets TV-serier for barn og ungdom, vist på NRK. Seriene med Pelle Parafins Bøljeband var Serum Serum (1980), Pelle Parafins Bøljeband og automatspøkelsene (1981) og Randi og Ronnis restaurant (1986). De ble vist i NRKs lørdagsprogram Halvsju. Seriene, som ble populær underholdning for hele familien, ble skrevet av Terje Nordby, musikken av Arne Garvang og Anders Rogg, regissør var Kalle Fürst.
PPB som popkulturell referanse dukket opp i en sketsj i NRKs Team Antonsen-serie i februar 2004, der Harald Eia, utstyrt med liknende pannebånd som Pelle Parafin brukte, ble utsatt for et politiavhør som besto av de første linjene i kjenningsmelodien. Pelle Parafins Bøljeband ble også parodiert en 4-ruters stripe i tegneserien M i humorbladet Pondus i 2005.
Sveriges regjering

Sveriges regjering er Sveriges høyeste utøvende myndighet og består av kollegiet av samtlige statsråder under ledelse av statsministeren. Ettersom Sverige har parlamentarisme er regjeringen ansvarlig overfor Riksdagen og må ha riksdagsflertallets støtte i viktige spørsmål.

Regjeringskanselliet

Regjeringen styrer Sverige. Til sin hjelp i arbeidet har regjeringen Regjeringskanselliet (Regeringskansliet), en myndighet som består av Statsrådsberedningen, fagdepartementene og Forvaltningsavdelingen.
Den nåværende regjeringen i Sverige, regjeringen Löfven består av følgende departement og statsråder:
Hilde Ekeberg

Bakgrunn og utdannelse

Ekeberg kommer fra Lillehammer i Oppland. Hun har en bachelorgrad i kulturhistorie og en påbegynt mastergrad i Kultur- og idéstudier, begge ved Universitetet i Oslo. Hun har også et årsstudium med samfunnsanalyse fra Høgskolen i Lillehammer.
Ekeberg har tidligere vært ansatt ved KrFs landskontor i ulike roller frem til 2011. Fra våren 2011 til våren 2012 var hun ansatt i en vikariatstilling som assisterende generalsekretær i Landsrådet for Norges barne- og ungdomsorganisasjoner (LNU) mens hun fra 2012 til 2013 var fungerende generalsekretær for ungdomsutvekslingsorganisasjonen Youth for Understanding. Etter å ha flyttet hjem til Oppland har Ekeberg jobbet en periode i Røde Kors, før hun høsten 2016 startet som internasjonal prosjektkoordinator i bistandsorganisasjonen FORUT på Gjøvik.

Politisk arbeid

Ekeberg var fylkesstyremedlem i Elevorganisasjonen i Oppland i 2002-2003. Hun begynte sin partipolitiske karriere da hun ble fylkesleder i Oppland KrFU i 2003-2004, et verv hun også hadde i 2005-2006. Hun var samtidig medlem av fylkesstyret i Oppland KrF. Hun ble valgt til medlem av sentralstyret i KrFs ungdomsorganisasjon KrFU i 2006 og deretter til første nestleder i samme organisasjon i 2007. Fra 2007 var hun også varamedlem til KrFs sentralstyre, og fra november 2008 møtte hun fast her. Hun gikk av som nestleder i KrFU i 2009, og ble etterfulgt av Elisabeth Løland.
I 2013 ble hun valgt til sentralstyremedlem i Kristelig Folkeparti på partiets Landsmøte.
Ved kommunestyrevalget 2003 ble Ekeberg første vara til kommunestyret i hjemkommunen Lillehammer. I kommunestyrevalget 2007 ble hun fast medlem av kommunestyret, og hun ble gjenvalgt til kommunestyret i 2011. Fra 2007 til 2011 var hun medlem av Oppland fylkes trafikksikkerhetsutvalg, her var hun nestleder fra november 2009. Fra 2011 til 2015 var Ekeberg leder av Lillehammer kommunes Fagutvalg for oppvekst og utdanning. I den nye valgperioden, etter 2015 har hun fungert som fast medlem i Formannskapet.
Ved Stortingsvalgene i 2009 og 2013 var Hilde Ekeberg Kristelig Folkepartis førstekandidat i Oppland. I 2009 var det små marginer som skilte KrF fra utjevningsmandatet i Oppland som i 2009 gikk til SV, mens det i 2013 gikk til partiet Venstre. 
I november 2016 ble Ekeberg valgt av et enstemmig nominasjonsmøte til å være Oppland KrFs førstekandidat også til stortingsvalget 2017. Hun topper listen foran Toril Kristiansen fra Gjøvik og Morten Halling fra Lillehammer.
Master of business administration

Master of business administration (forkortet MBA) er en akademisk grad innen økonomi og ledelse, gjerne som påbygging til ikke-økonomiske grunnutdannelser. Norges største MBA-studium i antall studenter, er ved Handelshøgskolen ved Nord universitet. Opptakskravet der er 180 studiepoeng/bachelorgrad og minst 2 års relevant arbeidserfaring. Selve masterstudiet gir 90 studiepoeng over tre år.
Et MBA-studium er bygget rundt en grunnstamme som fokuserer på strategi, ledelse og aktiv utøvelse av ledelse i offentlige og private virksomheter. MBA-studiet er i noen tilfeller spisset inn mot en bestemt bransje, og avsluttes normalt med en selvstendig oppgave. 
Noen norske høyere læresteder som tilbyr MBA er Handelshøgskolen ved Nord universitet , Handelshøyskolen BI, NKS Nettstudier og Norges Handelshøyskole.
Kjente utenlandske læresteder er INSEAD (Frankrike), Harvard Business School (USA), Columbia Business School (USA) og London Business School (Storbritannia).
Grått kappefly

Utseende

Et ganske stort (vingespenn 43 – 47 mm), kraftig, mørk grått nattfly. Fargen er noen ganger nesten svart. Forkroppen og forvingen er mørkgrå. Forvingen har en lys flekk ved roten som er avgrenset bakover av en kort, svart strek (rotmerket). Nyre- og ringmerkene er markerte, lyse, kantet med hvitt og svart, gjerne med noen rustbrune skjell i midten. Bak disse merkene er det en kort, kraftig, svart lengdestrek (tappmerke) som er gaffeldelt i begge ender. Langs ytterkanten går det en ujevn, svart og hvit tverrlinje (bølgelinje). Bakvingen er lyst brungrå. Arten skilles vanligvis greit fra beslektede arter på den mørke fargen.

Levevis

Grått kappefly forekommer i løv- og blandingsskog. Larvene lever helst på gråor (Alnus incana), men kan også forekomme på svartor, bjørk og hassel. De voksne sommerfuglene fly i september – oktober før de overvintrer og flyr igjen i april – mai.

Utbredelse

Arten finnes i Nord- og Mellom-Europa og videre østover til Stillehavet og Japan. I Norge forekommer den nord til Trondheim.
Ritsem kraftverk

Ritsem kraftverk er en demning med et vannkraftverk i Sverige. Den er anlagt i Luleälven i nordlige Sverige. Installert vannkrafteffekt er 320 MW.
Figgjo (selskap)

Figgjo AS er en fabrikk på Figgjo i Sandnes. Bedriften produserer porselen. Selskapet ble stiftet i 1941, under navnet Figgjo Kraftselskap AS. I 1949 ble navnet forandret til Figgjo Fajanse AS. I 1968 fusjonerte Figgjo Fajanse AS med Stavangerflint. Produksjonen i Stavanger ble deretter gradvis trappet ned, samtidig som maskiner og ansatte ble flyttet til Figgjo, før Stavangeravdelingen ble lagt ned i 1979. Samme år ble navnet skiftet til det nåværende navnet, Figgjo AS.
Hestesport under Sommer-OL 1912 – Feltritt lag

Feltritt lag under Sommer-OL 1912 fant sted i juli 1912 i Stockholm.
Hidalgo (Texas)

Hidalgo er en by i Hidalgo County i i delstaten Texas i USA.

Geografi

Byen ligger sør i Texas ved U.S. Highway 281, på grensen til Mexico ved Rio Grande, overfor Reynosa. Den ligger 100 km vest for Mexicogolfen. Den har et areal på 11,5 km².

Historie

De første hvite beboere her kom i 1749 til José de Escandóns koloni; han var grunnlegger og guvernør av kolonien Nuevo Santander i visekongedømmet Ny-Spania. Navn på bosettingen var La Habitación, Rancho San Luis, og San Luisito. I 1852 kom skotten John Young hit. Han kalte stedet Edinburgh. I 1885 ble navnet nok en gang endret, til Hidalgo. Frem til 1915 var det her stasjonert styrker fra US Army og Texas Rangers.
Meteorittnedslag i Oslo i mars 2012

Meteorittnedslaget i Oslo i mars 2012 spredte en mengde små og mellomstore meteoritter og meteoritt-fragmenter over nordre bydeler av Oslo, med funn fra kolonihagen på Rodeløkka og på Grefsen. Meteoritten som gikk gjennom taket på en kolonihytte på Rodeløkka var en breksje som bestod av en rekke ulike bergarter.
Den såkalte «Grefsen-meteoritten» som landet på Grefsen, veide hele 4,65 kg og var da den tredje største som er funnet i Norge.
Universala Esperanto-Asocio

UEA (Universala Esperanto-Asocio, Det internasjonale esperantoforbund), stiftet i 1908, er den største internasjonale Esperanto-organisasjonen.
UEA har medlemmer i over 110 land og medlemsorganisasjoner i over 90 land.
UEAs norske medlemsorganisasjon er Norvega Esperantista Ligo (NEL) – Norsk esperantoforbund.
Blant UEAs viktigste virksomheter er å organisere den årlige verdenskongressen for esperantister, Universala Kongreso de Esperanto (UK), som med unntak av de to verdenskrigene har vært holdt hvert år fra 1905.
Denne kongressen er holdt to ganger i Norge: i Oslo i 1952 og i Bergen i 1991.
UEA har konsultative forbindelser med FN, Unesco, Unicef, Europarådet og samarbeider med Organisasjonen av amerikanske stater. UEA samarbeider offisielt med Den Internasjonale Standardiseringsorganisasjonen (International Organization for Standardization – ISO). UEA er medlem i Det europeiske språkrådet (The European Language Council), et fellesforum for universiteter og organisasjoner for språk for å fremme kunnskapen om språk og kulturer i og utafor EU.
Jan Carlzon

Utfordringer i SAS

Da Jan Carlzon tok over som konsernsjef i SAS sto selskapet ovenfor store finansielle vanskeligheter med årlige tap på over 17 millioner USD, og var internasjonalt kjent for alltid å være forsinket. En undersøkelse fra 1981 viste at SAS var rangert som nr 14 av 17 flyselskap i Europa med hensyn til punktlighet. Selskapet hadde også et rykte som en svært sentralisert organisasjon som hadde vanskelig for å ta beslutninger, til skade for både kundene, eierne og de ansatte.
Noe av det første Jan Carlzon gjorde i SAS var å introdusere verdens første separate kabin for forretningsklasse (i SAS kalt EuroClass), samtidig som han fjernet første klasse på selskapets europeiske ruter. Innen et år etter han tok over hadde SAS blitt Europas punktligste flyselskap.
Han startet også et omfattende opplæringsprogram for ansatte som fokuserte på delegering av ansvar bort fra ledelsen og å tillate ansatte med kundekontakt å ta beslutninger for å løse problemet på stedet. Jan Carlzon sa at: «Problemer løses på stedet, så fort de oppstår. Ingen ansatt på frontlinjen skal måtte vente på tillatelse fra sin leder.». Denne desentraliseringen av organisasjonen førte til et sterkt oppsving i moralen blant selskapets ansatte. Endringene som ble gjort viste seg raskt også på bunnlinjen, og selskapet hadde i 1982 et overskudd på USD 54 millioner. Det er gjort mange studier av snuoperasjonen, og den blir ofte referert til i ledelseslitteratur
Den flate organisasjonsstrukturen, delegeringsprosessene og bemyndigelsen av ansatte som ble gjennomført i SAS gjorde også at Carlzon skrev boken Riv pyramidene, utgitt av Bonnier i Stockholm i 1985 og siden i norsk oversettelse. I 75-årsjubileumsutgaven av magasinet til American Management Association i 1998 ble boken kalt en av de viktigste utviklingene innen ledelse i det 20. århundre.
Som følge av endringene ble SAS utnevnt til Airline of the Year for 1983 av bransjetidsskriftet Air Transport World.
Carlzon gjennomførte også et fullstendig nydesign av selskapets «corporate identity», med blant annet nytt utseende på flyene og nye uniformer for de ansatte.
I de senere årene av Carlzons tid i SAS kom han under økt press fra aksjeeierne etterhvert som konkurrentene hadde hentet inn ledelsen som SAS hadde skaffet seg i forretningsmarkedet på begynnelsen av 1980-tallet.

Etter SAS

Carlzon forlot SAS i november 1993 og startet i 1994 investeringsselskapet Ledstiernan. Carlzon var også en av grunnleggerne av internettselskapet CDON. I 1999 ble han formann for Svenska Tennisförbundet og styremedlem i International Tennis Federation. Han var formann for British Swedish Chamber of Commerce mellom 2003 og 2006.  Jan Carlzon var fra mai 2006 til juni 2010 styreformann for Sveriges største organisasjon for selvstendig næringsdrivende, Företagarna. Han var også en av grunnleggerne av det europeiske telecom-selskapet NETnet International S.A. og er deleier og formann for Karl Stockman AB, et svensk investeringsselskap.
Carlzon er æresdoktor ved Pepperdine University i Los Angeles, og også ved Pacific Lutheran University i Tacoma.
Joachim Haraldsen

Ryggskade

Da Haraldsen var 16 år ble han operert for ryggskjevhet (skoliose) og måtte derfor slutte på videregående skole, og ble sengeliggende mesteparten av tiden, og mye av tiden ble brukt foran dataskjermen, noe som gjorde at han var en av de beste e-sportutøverne i World of Warcraft og spilte for laget «Nihilum».

Samarbeid med Rakkerfilm

I 2013 var Haraldsen med Rakkerfilm i en tolv timer lang direktesending på Twitch for å samle inn penger til kreftforeningen. Målet var å samle inn 30 000 kroner og det har blitt anslått at over 20 000 var innom sendingen. Målet ble oppfylt etter noen få timer og etter sendingen fikk de inn over 71 000 kroner.
Noobwork har bidratt en liten periode i Rakkerfilm, men han flyttet tilbake etter et halvt år, fordi han fikk tilbud om en ryggoperasjon. Dennis Vareide, daglig leder i Rakkerfilm som står bak kanalen «Prebz og Dennis», hevder i sin bok «Kongen av gutterommet» at det var en personlig konflikt mellom de to som avbrøt samarbeidet. Noobwork samarbeider med Bokforlaget Orage som har lagd bladet «Mineworld».
Eremophanes

Utbredelse

Arten er utbredt i Tanzania.
Masayuki Mita

Karriere

Masayuki Mita startet sin profesjonelle karriere i Gamba Osaka i 1992. Han har også spilt for Sony Sendai.
Hvem er David?

Handling

12 år gamle David har levd hele livet i konsentrasjonsleir. Den eneste han har hatt et nært forhold til er medfangen Johannes, som har lært ham ham alt han kan. Johannes er nå død. En dag blir David oppsøkt av en av vaktene, som gir ham et kompass, litt brød og et forseglet brev som skal leveres på en bestemt adresse i København. Han får beskjed om at det elektriske gjerdet rundt leiren vil bli skrudd av i et halvt minutt så han kan flykte, og at han skal begi seg sørover til Salonica, ta båt til Italia og deretter gå nordover til han kommer til et land som heter Danmark. David tror egentlig at dette er et påskudd for å drepe ham, men ingen kommer etter ham.
Under flukten tror David hele tiden at «de» er etter ham, og i begynnelsen følger han mønsteret til et jaget dyr. I Italia lærer David å bli glad i livet og at han trenger andre mennesker. Han kommer til slutt frem til København, der han banker på døren på adressen på det forseglede brevet og sier på fransk: «Mitt navn er David». Boken slutter med at kvinnen i døren utbryter: «David, min sønn David?».
Morellbakken skole

Historie

Skolens bygninger ble tatt i bruk av Aker Kommunale Middelskole i 1921. Gjennom årene skiftet skolen navn flere ganger: Grefsen Middelskole, Grefsen høiere skole, Grefsen realskole og gymnas, Grefsen gymnas og sist Grefsen videregående skole. I 2011 ble den videregående skolen lagt ned og tilbudene relokalisert til Nydalen videregående skole. Skolebyggene var slitne og bydelen hadde behov for mer skoleplass til elver på ungdomstrinnene. De verneverdige skolebyggene ble da rehabilitert og bygget om til den nye ungdomsskolen.
Høsten 2013 åpnet skolen med elever på 8. trinn og plan for å trappe opp tilbudet med 9. og 10. trinn over de kommende årene. Det første året var det derfor plass i en etasje på Morellbakken til Kuben videregående skoles tilbud innen norskopplæring for minoritetsspråklig ungdommer fra 16 til 19 år med kort botid i Norge. Dette tilbudet ble høsten 2014 flyttet til Kuben videregående skole, avdeling Bredtvet.

Navnet «Morellbakken»

Etter en navnekonkurranse arrangert av bydel Nordre Aker kom det flere forslag på å navngi skolen etter gårdbruker og høyrepolitikeren Peter Andreas Morell. Han var ordfører i Aker i to perioder og sosialminister under Ivar Lykkes regjering. Morell var kjent som en velgjører på Grefsen, og opprettet blant annet «Hanna og Peter Andreas Morells legat» som støttet personer i Grefsen menighet som hadde behov for støtte til arbeid og utdannelse. Dessuten ligger skolen til Morells vei, lokalt kjent som «Morellbakken».